ศาลฎีกานัดฟังคำพิพากษาคดี 112 บัณฑิต อานียา 21 ส.ค.นี้
19 ก.ค.56 จือเซ็ง แซ่โค้ว นักเขียน นักแปลเจ้าของนามปากกา สมอลล์ บัณฑิต อานียา อายุ 73 ปี กล่าวว่า ทนายความได้แจ้งวานนี้ว่าศาลฎีกานัดฟังพิพากษาคดีของเขาในวันที่ 21 ส.ค.นี้ ที่ศาลอาญากรุงเทพใต้ เวลา 9.00 น.ทั้งนี้ บัณฑิตถูกแจ้งข้อหาหมิ่นประมาทกษัตริย์ตาม มาตรา 112 เมื่อปี 2546 จากกรณีที่ พล.ต.อ.วาสนา เพิ่มลาภ อดีต กกต. แจ้งความกล่าวหานายบัณฑิตว่าพูดแลกเปลี่ยนในงานเสวนาและขายเอกสารที่จัดทำขึ้นเองเข้าข่ายหมิ่นฯ โดยเอกสารดังกล่าวมี 2 เรื่อง ได้แก่ 1. สรรนิพนธ์เพื่อชาติ (ฉบับตัวอย่าง) 2. วรสุนทรพจน์ (ฉบับร่าง) เนื่องในพิธีสาบานตนเข้ารับตำแหน่งนายกรัฐมนตรีของพันตำรวจโททักษิณ ชินวัตรบัณฑิตถูกคุมขังรวม 98 วันในระหว่างพิจารณาคดีก่อนจะได้รับการประกันตัวด้วยหลักทรัพย์ 2 แสนบาท ต่อมาวันที่ 23 มีนาคม 2549 ศาลชั้นต้นพิพากษาจำคุก 4 ปีจากความผิด 2 กระทง แต่เห็นว่าจำเลยอายุมากและป่วยด้วยโรคจิตเภทจึงให้โอกาสบำบัดแล้วรายงานตัวต่อพนักงานคุมประพฤติ ต่อมาวันที่ 17 ธันวาคม 2550 ศาลอุทธรณ์พิพากษาจำคุก 2 ปี 8 เดือนไม่รอลงอาญา เนื่องจากเห็นว่าจำเลยรู้ผิดชอบและสามารถบังคับตนเองได้ทั้งหมด ในชั้นนี้จำเลยได้รับการประกันตัวโดยใช้หลักทรัพย์เงินสด 300000 บาทนายบัณฑิตเขียนและแปลหนังสือหลายเล่มด้วยหลากหลายนามปากกา อาทิ 1.ภาพนี้มีความหมาย 2.ชายแก่คนหนึ่งเป็นบ้าแก้ผ้าวิ่งรอบสนามหลวง 3.ผู้มาเยือนยามวิกาล (เรื่องแปล) 4.จิตวิทยาศาสนา 5.หล่อนถูกโกงล็อตเตอรี่รางวัลที่หนึ่ง 6.แม้แต่หนอนยังพลิกตัว 7. ของจริงและของปลอม 8.คนหลายเลขศูนย์ (เรื่องแปล) 9.The Dream under the Sun 10.พวงมาลัยดอกมะลิสด 11.สันติภาพกลางอากาศ 12.เบอร์ลินรันทด (เรื่องแปลและเรื่องเขียน) 13. จานบินจากนอกโลก 14. นายพลนักล้วง (เรื่องแปล) 15.ทหารนิราม (เรื่องแปล) 16.มาคาริโอ (เรื่องแปล) 17.ท่านบีกคึกฯ สารพัดฯ 18.อาคันตุกะยามรัตติกาล (เรื่องแปล) 19. อยู่อย่างมีสุข 20. รวมเรื่องสั้นเล่มแรก 21.โบสถ์สกปรก 22.สี่สิบห้าวันในควันที่คุมขังสัตว์มนุษย์ 23.นิทานพื้นบ้านญี่ปุ่น (เรื่องแปล) 24.ทักษิณ ชินวัตร 25.ขจัดความเจ็บปวดเมื่อตกงาน (เรื่องแปล) 26. จดหมายถึงทักษิณ 27.บิดาของท่าน บิดาของข้าพเจ้า 28.เด็กหญิงมยุรากับหมาไม่มีปลอกคอตัวหนึ่ง 29.เด็กหญิงนภาไปซื้อความยุติธรรมที่ตลาดมืด 30.I marry with a lady dog
 19 ก.ค.56 จือเซ็ง แซ่โค้ว นักเขียน นักแปลเจ้าของนามปากกา สมอลล์ บัณฑิต อานียา อายุ 73 ปี กล่าวว่า ทนายความได้แจ้งวานนี้ว่าศาลฎีกานัดฟังพิพากษาคดีของเขาในวันที่ 21 ส.ค.นี้ ที่ศาลอาญากรุงเทพใต้
คำพิพากษา,บัณฑิต อานียา,มาตรา 112,ศาลฎีกา,สมอลล์ บัณฑิต อานียา,หมิ่นพระบรมเดชานุภาพ